Behzod Musaev SSV tizimini korruptsiyasiz sohaga aylantirish rejasi bo'yicha ma'lumot berdi

Sog'liqni saqlash vaziri Behzod Musaev o'zi boshchilik qilayotgan tizimni korruptsiyasiz sohaga aylantirish rejasi bo'yicha ma'lumot berdi. Bu haqda Oliy Majlis Senatida 5 aprel kuni bo'lib o'tgan Korruptsiyaga qarshi kurashish milliy kengashining majlisidan Bugun.uz muxbiri xabar berdi.
Vazirning so'zlariga ko'ra, sog'liqni saqlash tizimini korruptsiyasiz sohaga aylantirish bo'yicha ishlar boshlanganiga qaramasdan, korruptsiyaviy jinoyatlar soni o'smoqda. Qayd etilishicha, korruptsiyaviy holatlarga olib kelayotgan omil bu raqamlashtirish tizimi to'liq yo'lga qo'yilmagani hisoblanadi.
Vazir o'z so'zida hozirgi kunda korruptsiyaga moyil sohalarning uchtadan bittasi Sog'liqni saqlash vazirligi bo'lib qolayotganini qayd etdi. “Biz uchun bu juda uyatli va achinarli xol”, — dedi Behzod Musaev.
Vazir o'z chiqishi davomida tizimli o'rganishlar davomida aniqlangan, korruptsiya eng “gullagan” yo'nalishlarni sanab o'tgan. Unga ko'ra, bu yo'nalishlar quyidagilardan iborat:
Musaevning aytishicha, sog'liqni saqlash tizimidagi eng katta kamchilik, korrutsiyaviy holatlarga olib kelayotgan omil bu raqamlashtirish tizimi to'liq yo'lga qo'yilmagani sanaladi.
Vazirning qayd etishicha, “Korruptsiyasiz soha” loyihasini amalga oshirish natijasida 2020-2021 yillar davomida sohada 14 ta xizmat shakli to'la elektron shaklga o'tkazilganiga qaramay, to'liq raqamlashtirishni amalga oshirmaguncha tizimda shaffoflikni joriy qilish juda og'ir bo'ladi.
Sog'liqni saqlash vaziri shuningdek, tizim korruptsiyadan holi bo'lishi uchun sohadagi har bir rahbar va xodimdan korruptsiyasiz ishlash haqida aholiga murojaati va tilxatini olish tizimi yo'lga qo'yilganini qo'shimcha qildi. Shuningdek, 2022 yil 1 iyuldan yaxshi ishlagan xodimlarga toifasiga qarab qo'shimcha ustamalar qo'shib berish ishlarini joriy qilish ko'zda tutilayotgani aytildi.
Avvalroq Behzod Musaev rasman sog'liqni saqlash vaziri etib tayinlangandi. Shuningdek, Shavkat Mirziyoev sog'liqni saqlash sohasi vakillari bilan ochiq muloqotida nima uchun iqtisodchini sog'liqni saqlash vaziri etib tayinlagani sababini aytgan.